wickkiey/tamil-wikipedia-chunked huggingface dataset:
# வேலுத்தம்பி தளவாய்

## விடுதலைப் போர்

ஆங்கில கம்பெனி நிர்வாகத்திற்கு எதிராக **கி.பி.1808**-ம் ஆண்டு இறுதியில் வேலுத்தம்பியின் வெளிப்படையான கிளர்ச்சி வெடித்தது. இந்நிலையில் கொச்சி அரசிற்கும் கிழக்கிந்தியக் கம்பெனிக்கும் இடையே மோதல் இருந்தது. கொச்சி அரசின் தளவாயாக இருந்தவர் **பாலியத்அச்சன் கோவிந்தமேனன்** என்பவர் ஆவார். இவரும் மெக்காலேவின் நடவடிக்ககைகளை எதிர்த்தார். ஆங்கில அரசின் மேலாதிக்கத்திற்கு முடிவு கட்ட வேலுத்தம்பியின் படைகளோடு கொச்சி தளவாய் பாலியத்அச்சன் படைகளும் இணைந்தன. படை பலம் அதிகரித்தது. கோட்டைகள் பலப்படுத்தப்பட்டன. ஆயுதங்களும், வெடி மருந்துகளும் அதிக அளவில் சேகரிக்கப்பட்டன. வேலுத்தம்பி திருவிதாங்கூரில் உள்ள பிரெஞ்சு மற்றும் அமெரிக்கா படைகளிடம் பேச்சுவார்த்தை நடத்தினார். வேலுத்தம்பியின் திட்டம் கர்னல் மெக்காலேவை கொலை செய்து அவர் தங்கியிருக்கும் கொச்சி போல்காட்டி கோட்டையை கைப்பற்றுவது ஆகும். 1808-ஆம் ஆண்டு டிசம்பர் மாதம் 28-ம் நாள் கொச்சி கோட்டையை தாக்குமாறு வேலுத்தம்பி ஆலப்புழையில் இருந்து படைகளுக்கு ஆணை பிறப்பித்தார். தளபதி **வைக்கம் பத்மநாபப்பிள்ளை** (செம்பில் அரையன்) தலைமையில் கொல்லத்தில் இருந்து கொச்சி நோக்கி மூடிய படகுகளில் விரைந்த படைகள் இரவோடு இரவாக மெக்காலே இருந்த கொச்சி கோட்டையை தாக்கியது. ஆங்கில படை வீரர்கள் பலர் வெட்டி கொல்லப்பட்டனர். கொச்சி கோட்டை சூறையாடப்பட்டது. கொச்சி மற்றும் கொல்லம் பகுதிகளில் கிளர்ச்சி வெடித்தது.  
திடீரென நடந்த இந்த தாக்குதலை எதிர்பாராத மெக்காலே மற்றும் கொச்சி அரசின் அமைச்சரான குஞ்சு கிருஷ்னமேனன் ஆகியோர் கோட்டையின் நிலவறையில் மறைந்திருந்து தக்க சமயத்தில் அங்கிருந்த கப்பலில் ஏறி உயிர் தப்பினர். கொச்சி கோட்டையை கைப்பற்றி கொல்லம் நோக்கி திரும்பிய படைகள் வழியில் கண்ட ஒரு ஐரோப்பிய படையை கைது செய்து பள்ளுருத்தி ஆற்றில் வெட்டி வீழ்த்தியது. இந்நிலையில் வேலுத்தம்பி ஆலப்புழையில் இருந்து கொல்லம் திரும்பி அங்கிருந்த பிரித்தானிய படைகளுக்கு எதிராக தாக்குதல்கள் நடத்தினார். மரணத்திலிருந்து உயிர் தப்பிய மெக்காலே, கிளர்ச்சியைக் கட்டுப்படுத்த உடனடியாக கம்பெனிப் படைகளை கொல்லத்திற்கு அனுப்புமாறு மதராஸ் கவர்னருக்கு தகவல் அனுப்பினார். மைசூரிலிருந்தும், மதராஸிலிருந்தும் 12வது மற்றும் 17வது பிரிஷ்டிஷ் படை பிரிவுகள் திருவிதாங்கூரின் கொல்லம் மற்றும் கொச்சி நோக்கி படையெடுத்தது. **மேஜர் ஹெவிட்** மற்றும் கர்னல் **ஜான் சால்மர்ஸ்** தலைமையில் நடந்த போர்களில் வெற்றியும் தோல்வியும் மாறி மாறி வந்தன.
# வேலுத்தம்பி தளவாய்

## குண்டறை விளம்பரம்

பீரங்கி பலம் வாய்ந்த ஆங்கில அரசை எதிர்க்க நாட்டு மக்களின் ஆதரவை பெற எண்ணிய தளவாய் வேலுத்தம்பி **1809**-ம் ஆண்டு ஐனவரி மாதம் 11-ம் தேதி கொல்லம் அருகே குண்டறை எனும் இடத்தில் ஆங்கில அரசுக்கு எதிராக மக்கள் முன் ஒரு அறிக்கையை வெளியிட்டார். இதில் ஆங்கில அரசை அவர் கடுமையாக விமர்சித்தார். நம் நாட்டிற்கு வந்த வெள்ளையர்கள் நாட்டை ஆள முயற்சிப்பதும், நமது ஆலயங்களை கொள்ளையடித்து கிறிஸ்தவ தேவாலயங்களாக மாற்ற முயற்சிப்பதும், நம்மை அடிமையாக்கி அதிக வரி வசூலித்து சித்ரவதை செய்வதையும் தடுக்க ஆங்கில கம்பெனிக்கு எதிராக ஆயுத போர் புரிய வருமாறு நாட்டு மக்கள் அனைவருக்கும் அறைகூவல் விடுத்தார். மக்கள் மனதில் இருந்த அடிமை உணர்வை தகர்த்தெறிந்த இந்த வீர உரை பிற்காலத்தில் "**குண்டறை விளம்பரம்"** என சரித்திர வரலாறு படைத்தது. குண்டறை விளம்பரம் மக்களின் ஆழ் மனதின் வீரத்தை தட்டி எழுப்பியது. அடிமை சங்கிலியை அறுத்தெறிய மக்கள் வெள்ளம் போருக்கு தயாராகியது. திருவிதாங்கூர் முழுவதும் மக்கள் புரட்சி வெடித்தது. முறுக்கேறிய இளைஞர்கள் முதல் பெரியவர்கள் வரை மூன்றாயிரத்திற்கு மேற்பட்ட வீரர்கள் திவான் வேலுத்தம்பியின் தலைமையின் கீழ் அணி திரண்டனர். மீண்டும் படை பலம் அதிகரித்தது. ஆங்கில அரசுக்கு எதிராக பல வன்முறை செயல்கள் நடைபெற்றது. பல ஆங்கில வீரர்கள் வெட்டி கொல்லப்பட்டனர். ஆங்கில படை தளங்கள் பல சிதைக்கப்பட்டன. ஆங்கில அரசின் மேல் வேலுத்தம்பிக்கு இருந்த வெறித்தனத்தை ஆங்கில அதிகாரிகள் புரிந்து கொண்டனர்.
# வேலுத்தம்பி தளவாய்

## மன்னரின் அமைதி ஒப்பந்தம்

வேலுத்தம்பியின் மக்கள் படையால் அதிர்ந்த ஆங்கில அரசு திருநெல்வேலியில் இருந்த கொடூர அதிகாரியான கர்னல் **செயின்ட் லோகர்** என்பவரின் தலைமையில் மாபெரும் பிரிஷ்டிஷ் படையை திருவிதாங்கூரின் தெற்கு நோக்கி அனுப்பியது. துப்பாக்கிகள் மற்றும் பீரங்கிகள் இதுவரை இல்லாத அளவு கொண்டுவரப்பட்டது. திருநெல்வேலியில் இருந்து புறப்பட்ட கர்னல் லோகரின் படைகள் திருவிதாங்கூரின் தெற்கு எல்லையான ஆரல்வாய்மொழியில் முகாமிட்டது. உறுதியான ஆரல்வாய்மொழி கோட்டையை தகர்த்த ஆங்கிலப் படைகள் நாஞ்சில் நாட்டிற்குள் சீறி பாய்ந்தது. சுசீந்திரம் பகுதியில் வேலுத்தம்பியின் படைகளோடு நடந்த போரில் கோட்டாறு, நாகர்கோவில் பகுதிகளை வென்று கம்பெனி படைகள் முன்னேறியது.  
பின்னர், வேலுத்தம்பியின் கட்டுபாட்டில் இருந்த ஆயுதங்கள் மற்றும் வெடி மருந்துகள் சேமித்து வைத்திருந்த முக்கியமான கோட்டையான உதயகிரி கோட்டையையும் மற்றும் பத்மனாபபுரம் கோட்டையையும் கைப்பற்றிய ஆங்கிலப் படைகள் திருவனந்தபுரம் நோக்கி முன்னேறி பாப்பனாம்கோடு பகுதியில் முகாமிட்டது. அச்சத்தில் மன்னர் பலராம வர்மா பிரித்தானிய கம்பெனியுடன் அமைதி ஒப்பந்தம் செய்து அடிபணிந்தார். மன்னரின் அமைதி ஒப்பந்தத்தின் படி 1809-ம் ஆண்டு மார்ச் 18-ம் நாள் திருவிதாங்கூரின் தளவாய் மற்றும் அனைத்து சர்வ அதிகாரப் பிரிவுகளிலும் இருந்து வேலுத்தம்பி நீக்கப்பட்ட இராஜசாசனம் வந்தது. **உம்மிணி தம்பி** புதிய தளவாய் ஆனார்.
# வேலுத்தம்பி தளவாய்

## வேலுத்தம்பியின் மரணம்

ஆங்கில அரசுடன் கைகோர்த்த மன்னர் பலராம வர்மா, வேலுத்தம்பியை கைது செய்ய ஆணை பிறப்பித்தார். ஆங்கில அரசு வேலுத்தம்பியை உயிருடன் பிடித்து தருபவர்களுக்கு ஐம்பதாயிரம் ரூபாய் பரிசு அறிவித்தது. ஒருபுறம் மன்னரின் படைகளும் மறுபுறம் பிரித்தானிய கம்பெனி படைகளும் வேலுத்தம்பியை கைது செய்ய நான்கு திசைகளிலும் தேடுதல் வேட்டையை தொடங்கியது. இதனை அறிந்த வேலுத்தம்பி தனது சகோதரனுடன் புறப்பட்டு கிளிமானூர் கோட்டையில் தஞ்சம் புகுந்தார். பிரித்தானிய கம்பெனிக்கு எதிரான தன்னுடைய போராட்டத்தை பின்னர் வரும் தலைமுறைகள் அறிய வேண்டும் என்பதற்காக தன்னுடைய வாளை கிளிமானூர் அரச குடும்பத்தில் ஒப்படைத்தார். பின்னர் அங்கிருந்து புறப்பட்ட வேலுத்தம்பி இறுதியாக மண்ணடி பகவதி ஆலயத்தில் வந்து சேர்ந்தார். வேலுத்தம்பி மறைந்திருந்த இடத்தை கயவர்கள் ஆங்கில அரசிடம் அறிவித்தனர்.  
வேலுத்தம்பி மறைந்திருந்த இடத்தை நோக்கி நெருங்கி வந்த ஆங்கிலப் கம்பெனி படைகள் மண்ணடி பகவதி ஆலயத்தை சுற்றி முற்றுகையிட்டது. ஆங்கிலப் படைகளின் கைகளில் அகப்பட வேலுத்தம்பியின் மானம் தடுத்தது. இதற்கு மேல் போராட முடியாது ஆங்கிலேயரிடம் கைதாக நேரும் என்று உணர்ந்த வேலுத்தம்பி சகோதரனிடம் தன்னைக் கொல்ல வேண்டினார். அவர் மறுக்கவே தன்னுடைய குத்துவாளை எடுத்து நெஞ்சில் குத்தி இறக்கினார். ஆனால், உயிர் பிரியவில்லை. ஆலயத்தின் வெளியே நின்ற ஆங்கிலப் படைகள் ஆலய வாசலை இடித்து உள்ளே வந்தது. உடனே, சகோதரன் பத்மநாபன் தன்னுடைய வாளை எடுத்து வேலுத்தம்பியின் தலையை வெட்டி வீழ்த்தினான். மக்களின் விடுதலைக்காக ஆங்கில அரசிடம் அடங்காமல் போராடிய மாவீரன் வேலுத்தம்பியின் உடல் சகோதரன் பத்மநாப தம்பியின் பாதங்களில் பணிந்தது.  
வேலுத்தம்பியின் இறந்த உடலை கைப்பற்றிய பிரித்தானிய படைகள் திருவனந்தபுரம் அருகே கன்னம்மூல (தளவாக்குன்னு) என்ற இடத்தில் உள்ள மலை உச்சியின் மேல் கழுவில் ஏற்றினர். தலக்குளத்தில் வேலுத்தம்பியின் வீடு இடித்து தரைமட்டமாக்கப்பட்டது, மரங்கள் சாய்க்கப்பட்டன. வேலுத்தம்பியின் உறவினர்கள் பலர் தேடிப்பிடித்துக் கொல்லப்பட்டனர். சிலரை அந்தமானுக்கு நாடு கடத்த கொண்டுச் செல்லப்பட்டனர், வழியில் தூத்துக்குடியில் இறக்கி வெட்டிக் கொல்லப்பட்டனர். வேலுத்தம்பியின் சகோதரன் பத்மநாபன் தம்பி, முக்கிய படை தளபதியான வைக்கம் பத்மநாப பிள்ளை உள்பட பலர் கைது செய்யப்பட்டு கொல்லம், புறக்காடு மற்றும் பள்ளுருத்தி ஆகிய இடங்களில் தூக்கிலிடப்பட்டனர். கொச்சிதிருவிதாங்கூர் அரசின் தளவாய் பாலியத் அச்சன் கைது செய்யப்பட்டு 12 ஆண்டுகள் மதராஸ் சிறையிலும் பின்னர் 13 ஆண்டுகள் மும்பை சிறையிலும் அடைக்கப்பட்டு உயிர்துறந்தார். வேலுத்தம்பியின் மரணத்திற்குப் பின் போர் முடிவுக்கு வந்தது. 1809-ம் ஆண்டு மயிலாடியில் கிறிஸ்தவ தேவாலயம் கட்டப்பட்டது.
# வேலுத்தம்பி தளவாய்

## நினைவு இல்லம்

ஆங்கிலப் படைகளால் வேலுத்தம்பியின் வீடு இடித்து தரைமட்டமாக்கப்பட்டது. ஒரு தலைமுறைக்கு பின்னர் மக்களின் கோரிக்கையை ஏற்று அப்போதைய திருவிதாங்கூர் மன்னரால் தலக்குளத்தில் மீண்டும் அதை போன்ற அரண்மனை எழுப்பப்பட்டது. அழகிய மர சிற்ப வேலைப்பாடுகளுடன் கூடிய எட்டுக்கட்டு இல்லம் ஆகும். இங்கிருந்து பத்மனாபபுரம் அரண்மனைக்கு சுரங்கப்பாதை உள்ளதாக தகவல்கள் உள்ளது. பல ஆண்டுகளாக பராமரிப்பின்றி காணப்பட்ட தலக்குளம் வலியவீடு 2008-ம் ஆண்டு **சித்ரகலா மண்டலம்** என்ற அமைப்பின் முயற்சியால் பராமரிக்கப்பட்டு வேலுத்தம்பியின் திருஉருவ சிலையை நிறுவி சுற்றுலாத்தலமாக மாற்றியுள்ளது.
# வேலுத்தம்பி தளவாய்

## சிலை மற்றும் போர்வாள்

கேரள அரசு மாவீரன் வேலுத்தம்பி தளவாயின் வீரத்தை போற்றும் வகையில் கேரள அரசின் தலைமை செயலகத்தில் அவரது சிலையை நிறுவி உள்ளது. அவர் இறந்த இடமான கொல்லம் மண்ணடியில் மணிமண்டபம் கட்டி அரசு அருங்காட்சியகம் அமைத்துள்ளது மேலும் வேலுத்தம்பி நினைவாக அவர் பிறந்த இடமான குமரி மாவட்டம் தலக்குளம் முதல் இறந்த இடமான கேரளத்தின் மண்ணடி வரை கேரள அரசின் அரசு பேருந்தை இயக்கி வருகிறது. (தற்போது தலக்குளம் முதல் கோட்டையம் வரை)  
ஆங்கில படை வீரர்களின் பல தலைகளை துண்டித்த மாவீரன் வேலுத்தம்பி தளவாய் பயன்படுத்திய வாள் சுமார் 150 ஆண்டுகளுக்கு மேலாக கிளிமானூர் அரச குடும்பத்தில் பாதுகாக்கப்பட்டது. பின்னர் 1957-ம் ஆண்டு திரு.இராஜேந்திர பிரசாத்அவர்கள் இந்திய ஜனாதிபதியாக இருந்த காலத்தில் அவரிடம் ஒப்படைக்கப்பட்டது. பின்னர் 50 ஆண்டுகளாக புதுடில்லி ராஷ்டிரபதி பவன் தேசிய அருங்காட்சியகத்தில் பாதுகாக்கப்பட்டது. 2010-ம் ஆண்டு கேரள அரசின் முயற்சியால் கேரளத்திற்கு கொண்டுவரப்பட்டு அரசு மரியாதை செலுத்தி திருவனந்தபுரம் நேப்பியர் அருங்காட்சியகத்தில் பொதுமக்கள் பார்வைக்கு வைக்கப்பட்டுள்ளது. இந்திய அரசு வேலுத்தம்பி தளவாயின் பெருமையை போற்றும் வகையில் 2010-ம் ஆண்டு அவரது நினைவு அஞ்சல் தலை வெளியிட்டுள்ளது.
# வேலுத்தம்பி தளவாய்

## திரைப்படம்

வேலுத்தம்பி தளவாயின் வாழ்க்கை வரலாறு 1962-ம் ஆண்டு கொட்டாரக்கர ஸ்ரீதரன் நாயர் நடிப்பில் மலையாளத்தில் திரைப்படமாக வெளிவந்துள்ளது.
# வேலுத்தம்பி தளவாய்

## உதவிநூல்

சுதந்திரப் போராட்ட வரலாறும் தியாகசீலர்களும்; வி.வி.வி.ஆனந்தம்; கங்கை புத்தகநிலையம்; பக்கம் 80, 81
# உருத்திராட்சம்

**உருத்திராக்கம்** (*Elacocarpus Ganitrus Roxb*, Rudraksha) என்றழைக்கப்படும் உருத்திராக்க மரங்களிலிருந்து உருத்திராக்க மணிகள் பெறப்படுகிறன. இவை தென்கிழக்காசியாவில் குறிப்பிட்ட சில இடங்களில், ஜாவா, கொரியா, மலேசியாவின் சில பகுதிகள், தைவான், சீனா, தெற்காசியாவிலும் வளர்கின்றன. நேபாளத்தில் அதிகம் விளைகின்றன. அதன் உயர்ந்த மலைகளும், கண்டகி, பாக்மதிகளின் குளிர் தண்ணீரும், மிதமான இதமான சூழ்நிலையும் ருத்ராட்ச மரங்களைச் செழிக்க வைக்கின்றன.
# உருத்திராட்சம்

## உருத்திராக்கம் சமய நம்பிக்கை

உருத்திராட்சம் எனும் உருத்திராக்கம் என்ற பெயர் நேரடிப் பொருளில் சிவனின் *கண்களைக்* குறித்தாலும், அவருடைய அருளைக் குறிப்பதாகவே இப்பெயர் அமைந்துள்ளது. பகவான் சிவனின் கண்ணீரே உருத்திராக்கத்தின் தோற்றம் என சிவபுராணம் கூறுகிறது. உலகத்திலுள்ள எல்லா உயிரினங்களினத்தின் நன்மைக்காகச் சிவன் பல்லாண்டு காலம் தியானம் செய்தார். தியானத்தினின்று கண்ணை விழித்ததும், சூடான கண்ணீர்த் துளிகள் உருண்டோடின. அவற்றை பூமித்தாய் உருத்திராக்கமாக ஈன்றெடுத்தாள். பல்லாயிரம் ஆண்டுகளாக நல்ல உடல் நலம், ஜபம், சக்தி ஆகியன வழியாகச் சமய ஈடேற்றம், அச்சமற்ற வாழ்க்கை ஆகியன வேண்டி, மனித குலத்தால் உருத்திராக்க மணிகள் அணியப்பட்டு வந்தன.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

:"தலையெலும் பப்புக் கொக்கிற கக்கம்" - திருப்புகழ் 475  
- அள்= கூர்மை (திவா). அள் --> அள்கு --> அகு.
- வெள் --> வெள்கு -->வெகு = விரும்பு, மிக விரும்பு, பிறர் பொருளை விரும்பு.
- அகு --> அக்கு = கூர்மை, முனை, முள்முனை, முள்முனையுள்ள அக்க மணி.  
:"உருப்புலக்கை அணிந்தவர் " - திருவானைக் கோச் செங். 4  
- அக்கு --> அக்கம் = பெரிய அக்கமணி, 'அம்' பெருமைப் பொருட் பின்னொட்டு.
- விளக்கு --> (கலங்கரை) விளக்கம்.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### வேறு பெயர்கள்

கடவுண்மணி, சிவமணி, தெய்வமணி, நாயகமணி, கண்மணி, கண்டம், கண்டி, கண்டிகை, முண்மணி என்பன அக்கமணியின் மறு பெயர்கள். இவற்றுள் முதல் நான்கொழிந்த ஏனைய வெல்லாம், அக்கு அல்லது அக்கம் என்னும் பெயரைப் போன்று, கூர் முனைகளைக் கொண்டதென்றே பொருள் படுவன. முண்மணி என்பது வெளிப்படை.  
கடவுளையே ஒருசார் தமிழர் சிவன் என்னும் பெயரால் வழிபடுவதால், 'கடவுண்மணி' முதலிய நாற்பெயரும் ஒருபொருட் சொற்களே.  
கடவுள் மணி, முள் மணி என்பன கடவுண்மணி. முண்மணி என்று புணர்ந்தது போன்றே, கள் மணி என்பதும் கண்மணி என்று புணரும்.  
- கண்டு --> கண்டி = முனைகளுள்ள உருத்திராக்கம்.
- கண்டி --> கண்டிகை = உருத்திராக்க மாலை.  
மேலும், சிவன் சிவமாகி வடமொழியால் சைவமானது போல், விண்ணவனை அடையாளங் காண வைணவத்திலிருந்து தலை கீழாகப் போக வேண்டும்.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### தமிழில் இருந்து வடமொழிக்குப் போன வழி

விண்ணவன் = விண்ணு --> விஷ்ணு - வைஷ்ணவம் - வைணவம்.
இதனால் தான் ஆழ்வார்களால் விண்ணகரம் என்ற சொல்லைப் பெருமாள் கோயிலுக்குப் பயன் படுத்துவதைப் பார்க்கிறோம்.  
உண்ணம் --> உஷ்ணம் (இதிலும் தலை கீழாக நாம் புரிந்து வைத்திருக்கிறோம்.)
உண்ணம்தான் முதல்; உஷ்ணம் அல்ல. உண்ணம் என்பதோடு பொருளால் தொடர்பு கொண்ட பல தமிழ்ச் சொற்கள் இருக்கின்றன.  
இன்றையத் தமிழர்க்குப் பொதுவாக மதத்துறையிற் பகுத்தறிவின்மையால், கண்மணி என்பது சிவன் கண்ணினின்று தோன்றிய மணியே என்றும், அக்கம் என்பது அக்ஷ என்னும் வடசொற் திரிபே என்றும், ஆரியப் புராணப் புரட்டையெல்லாம் முழு உண்மை என்றும், அதை ஆராய்தல் இறைவனுக்கு மாறான அறங்கடை (பாவம்) என்றும் நம்பிக் கொண்டிருக்கின்றனர்.  
ஆரிய வேதக் காற்றுத் தெய்வமாகிய உருத்திரனுக்கும் சிவனுக்கும் யாதொரு தொடர்புமில்லை. மங்கலம் என்று பொருள்படும் சிவ என்னும் ஆரிய அடைமொழி இந்திரன், அக்கினி, உருத்திரன் என்னும் ஆரிய வேத முச்சிறு தெய்வங்கட்கும் பொதுவாக வழங்கப் பட்டுள்ளது. அதற்குச் சிவந்தவன் என்று பொருள்படும் சிவன் என்னும் செந்தமிழ்ப் பெயர்ச் சொல்லோடு எள்ளளவும் தொடர்பில்லை. அந்தி வண்ணன், அழல் வண்ணன், செம்மேனியன், மாணிக்கக் கூத்தன் முதலிய சிவன் பெயர்களை நோக்குக.  
சிவ நெறி குமரி நாட்டிலேயே தோன்றி வளர்ச்சியடைந்து விட்ட தூய தமிழ் மதமாதலாலும், அக்கமணி மேனாடுகளில் விளையாமையாலும், கிரேக்கத்திற்கு இனமான ஒரு மொழியைப் பேசிக் கொண்டிருந்த மேலையாசிய ஆரிய வகுப்பார் இந்தியாவிற்குள் புகும் முன்னரே, தமிழர் இந்தியா முழுதும் பரவி வட இந்தியத் தமிழர் முன்பு திராவிடராயும், பின்பு பிராகிருதராயும் மாறியதனாலும், அக்கமணியைச் சிவனியர் குமரி நாட்டுக் காலந்தொட்டு அணிந்து வந்ததனாலும், அம்மணிக்கு அப்பெயரே உலக வழக்கில் வழங்கியதனாலும், தமிழ் முறைப்படி முண்மணி என்பதே அப்பெயர்ப் பொருளாம்.  
அக்கு என்பதே முதன் முதல் தோன்றிய இயற்கையான பெயர். அது 'அம்' என்னும் பெருமைப் பொருட் பின்னொட்டுப் பெற்று அக்கம் என்றானது.
முத்து -->முத்தம் (பரு முத்து) அக்கம் = பருத்த சிவ மணி.  
சைவருக்குரிய சிவ சின்னங்கள் மூன்றில் ஒன்று உத்திராட்சம்; மற்றவை திருநீறும்; திருவைதெழுத்தும்."
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### உருத்திராக்கம்: மந்திரம்

சாமியார்களைப் பற்றி ஒரு அடையாளம் காட்டும் போது "நெற்றியில் பட்டை", "காவிச் சட்டை", "கழுத்தில் கொட்டை" என்று வேடிக்கையாகவும், சில சமயங்களில் வினையாகவும் சொல்வதுண்டு.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### உருத்திராக்கம்: மந்திரம்

#### ஒரு முகம்

:மந்திரம் - ஓம் நமச்சிவாய, ஓம் ஹரீம் நமஹ
ஒரு முகமுடைய உருத்திராக்கம் சூரியனால் ஆளப்படுகிறது. இந்த உருத்திராக்கம் ஏனைய எல்லா முகங்களையுடைய உருத்திராக்கங்களுக்கும் அரசனாகையால்,இது தூய உணர்வைக் (Pure consciousness) குறிக்கிறது. அணிபவருக்குப் போகமும் மோட்சமும் கிட்டும். இவர் ராஜா ஜனகர் போன்று வாழ்வர். இவர் வேண்டும் போது எல்லா சுகங்களையும் அனுபவிப்பர். எனினும் பற்றற்றவராய் இருப்பர்.  
ஒரு முகத்து உருத்திராக்கம், நோய்களைச் சரியாகக் கண்டறிவதற்கும், அறுவை சிகிச்சையில் வெற்றி பெறுவதற்கும் உதவுவதால் மருத்துவர்களுக்கு இது மிகவும் உகந்ததாகும்.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### உருத்திராக்கம்: மந்திரம்

#### இரண்டு முகம்

:மந்திரம் - ஸ்ரீ கௌரி சங்கராய நமஹ, ஓம் நமஹ
இரு முகமுடைய உருத்திராக்கத்தை ஆளும் கோள் சந்திரன். இது பகவான் சிவனும், தேவி பார்வதியும் (சக்தி) இணைந்த உருவமான அர்த்த நாரீஸ்வரரைக் குறிக்கிறது. (மாதொரு பாகன்) இந்த உருத்திராக்கம் அணிவோருக்கு 'ஒற்றுமை' (unity) உணர்வை அளிக்கும். இந்த ஒற்றுமை குரு-சிஷ்யன், பெற்றோர்-குழந்தைகள், கணவன்-மனைவி, நண்பர்களிடையே உள்ள தொடர்பைக் குறிக்கலாம். ஒருமைத் தன்மையை நிலை பெறச் செய்வது இதன் தனித்தன்மையாகும்.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### உருத்திராக்கம்: மந்திரம்

#### மூன்று முகம்

:மந்திரம் - ஓம் கிளீம் நமஹ
இந்த மும்முகமுள்ள உருத்திராக்கதை ஆளும் கோள் செவ்வாய்.இது தீக்கடவுளை குறிக்கிறது. எல்லாப் பொருட்களையும் உண்ட பின்னரும் தீ தூய்மையாக இருப்பது போல் மூன்று முகமுள்ள உருத்திராக்கத்தை அணியவரும் அருள் கிட்டிய போது, தனது வாழ்க்கையில் பாவங்களில், தவறுகளிலிருந்து விடுபட்டுத் தூய நிலையை அடைகின்றார். இந்த மூன்று முக உருத்திரக்கம் தாழ்வு மனப்பான்மை (Inferiority Complex) உள்ளார்ந்த பயம் (Subjective fear) குற்ற உணர்வு (Guilt) மனச்சோர்வு போன்றவற்றால் துன்பப்படுபவர்களுக்கும் உகந்ததாகும்.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### உருத்திராக்கம்: மந்திரம்

#### நான்கு முகம்

:மந்திரம - ஓம் ஹரீம் நமஹ  
இந்த நான்கு முகமுள்ள உருத்திராக்கத்தை ஆளும் கோள் புதன். இது பிரம்மனைக் குறிக்கிறது. அணிவோருக்கு அருள் கிடைத்த போது ஆக்க சக்தி கிட்டுகிறது. மாணவர்கள், அறிவியலாளர்கள், எழுத்தாளர்கள், பத்திரிகையாளர்கள் ஆகியோருக்கு நற்பயன் அளிக்க வல்லது. ஞாபகசக்தி, கூர்ந்த மதி புத்தி சாதுர்யம் ஆகியவற்றை மேம்படுத்துகிறது. நான்முக உருத்திராக்கங்கள் மூன்றினை வலது கையில் கட்டினால் அவர் முன் யாரும் எதிர்த்து நிற்க முடியாது.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### உருத்திராக்கம்: மந்திரம்

#### ஐந்து முகம்

:மந்திரம் - ஓம் ஹரீம் நமஹ  
ஐந்து முகங்களுடைய உருத்திராட்சத்தின் ஆளும் கோள் வியாழன். இது மங்களகரத்தின் குறியீடான சிவனை குறிக்கும். இந்த ஐந்து முகமுடைய உருத்திராட்ச மாலை அணிந்தோருக்கு உடல் நலம், அமைதி ஆகியன கிட்டும். இது ஒருவரின் இரத்த அழுத்தம், இதய நோய்கள் ஆகியவற்றைக் கண்காணிக்கிறது. இந்த உருத்திராட்ச மாலையை ஜபம் செய்வதற்கும் பயன்படுத்துவர். இந்த மாலையை அணிவோருடைய மனம் அமைதியாக இருக்கும். அத்துடன் இதை அணிபவர்களுக்கு அகால மரணம் ஏற்படாது என்பதில் சந்தேகம் ஏதுவுமில்லை.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### உருத்திராக்கம்: மந்திரம்

#### ஆறு முகம்

:மந்திரம் -ஸ்வாமி கார்த்திகேயாய நமஹ  
இந்த ஆறு முக உருத்திராக்கத்தை ஆளும் கோள் வெள்ளி. இந்த உருத்திராக்கம் சிவனின் இரண்டாவது மகனான கார்த்திகேயக் கடவுளைக் குறிக்கும். இதை அணிந்து வேண்டியோருக்கு அறிவு, மேம்படுத்தப்பட்ட புத்தி, மனத்திட்பம், திடமான மனம் ஆகியவை அருளப்படும். இந்த ஆறு முக உருத்திராக்கம், மேலாளர்கள், வணிகர்கள், நிர்வாகிகள், பத்திரிகையாளர்கள், ஆகியோருக்கு உகந்தது. இது ஒருவரின் பிறப்புறுப்புகளை ஆள்கிறது.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### உருத்திராக்கம்: மந்திரம்

#### ஏழு முகம்

:மந்திரம் - ஓம் மஹா லட்சிம்யை நமஹ ஓஅம் ஹீம் நமக
இந்த ஏழு முக உருத்திராக்கத்தை ஆளும் கோள் சனி. இது தேவி திருமகளைக் குறிக்கும். இதை அணிவோருக்கு நல்ல உடல் நலம் அருள் பாலிக்கப்படும். உடல் தொடர்பான துன்பங்கள், நிதித் தொல்லைகள், மனத் துன்பங்கள் ஆகியவற்றால் வருத்த முற்றிருப்போர் இந்த உருத்திராக்கத்தை அணிதல் வேண்டும். இந்த ஏழு முக உருத்திராக்கத்தை ஒருவர் அணிவதால் அவருக்கு வணிகம், பணி ஆகியவற்றில் முன்னேற்றம் ஏற்படுத்துவதுடன் அவர் மகிழ்வாகக் கழிக்க முடிகிறது.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### உருத்திராக்கம்: மந்திரம்

#### எட்டு முகம்

:மந்திரம் - ஒம் ஹீம் நமஹ, ஓம் கணேஷாய நமஹ
இந்த எட்டு முகமுடைய உருத்திராக்கத்தின் ஆளும் கோள் இராகு. இது பகவான் கணேசரைக் குறிக்கிறது. இது முயற்சிகளிலும் தடைகளை நீக்கி வெற்றியைத் தருகிறது. அணிவோருக்கு ரித்திகள் (Riddhis), சித்திகள் (Siddhies) ஆகிய எல்லாப் பேறுகளையும் அளிக்கும். இதை அணிவோரின் எதிரிகள் அழிந்து போவார்கள். அதாவது இவர்கள் எதிரிகளின் மனத்தையும், நோக்கங்களையும் இந்த உருத்திராக்கம் மாற்றி விடும்.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### உருத்திராக்கம்: மந்திரம்

#### ஒன்பது முகம்

:மந்திரம் - நவ துர்க்காயை நமஹ, ஓம் ஹரீம் ஹும் நமஹ  
இந்த ஒன்பது முக உருத்திராக்கத்தை ஆளும் கோள் கேது. இது தேவி துர்க்கையைக் (சக்தி) குறிக்கிறது. இதை அணிந்து வணங்குபவர்களுக்கு அன்னைக் கடவுள் வெற்றிகரமான வாழ்க்கையை வாழ்வதற்கு அதிக சக்தி, ஆற்றல், செயல் திறம், அச்சமின்மை ஆகியவற்றை அளிப்பாள்.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### உருத்திராக்கம்: மந்திரம்

#### பத்து முகம்

:மந்திரம் - ஸ்ரீ நாராணாய நமஹ, ஸ்ரீ வைஷ்ணவை நமஹ, ஓம் ஹ்ரீம் நமஹ
இந்த பத்து முகமுள்ள உருத்திராக்கத்திற்கு ஆளும் கோள் என்று ஒன்றுமில்லை. கோள்களினால் ஏற்படும் தீய பலன்களையும் இது சாந்தப்படுத்தும். பத்துத் திசைகளினதும், பத்து அவதாரங்களிலும் செல்வாக்கு இந்தப் பத்துமுக உருத்திராக்கத்தில் உண்டு. ஒருவரின் உடலுக்கு இது கேடயம் போல் செயல்பட்டு, எல்லாத் தீய சக்திகளையும் விரட்டுகிறது. இதை அணிந்து வணங்குவோர்களுடைய குடும்பம் பரம்பரை பரம்பரையாகச் செழிப்புற்று வாழும்.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### உருத்திராக்கம்: மந்திரம்

#### பதினோரு முகம்

:மந்திரம் - ஒம் ஸ்ரீ ருத்திர நமஹ, ஒம் ஹரீம் நும் நமஹ
இது பகவான் அனுமானைக் குறிக்கும். இது வணங்கி வேண்டியோருக்கு அறிவு, நேர்மையான நீதி ஆற்றல் மிக்க சொல்லாட்சி, துணிவுள்ள வாழ்க்கை, வெற்றி ஆகியனவற்றை அருளும். எல்லாவற்றிற்கும் மேலாக, விபத்தினால் மரணம் ஏற்படுவதை இது தடுக்கும். இதை அணிவோர் அச்சமற்றவராக ஆவார். தியானத்திற்கும் இது உதவும்.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### உருத்திராக்கம்: மந்திரம்

#### பன்னிரண்டு முகம்

:மந்திரம் - சூர்யாய நமஹ ஓம் க்ரோன் க்ஷோண் ரவுண் நமஹ
இது சூரியக் கடவுளைக் குறிக்கும். இதை அணிவோர் அளவற்ற நிர்வாகத் திறனைப் பெறுவர். அத்துடன் சூரியனின் குணங்களையும் பெறுவர். இக்குணங்களால் ஒருவர் என்றும் பிரகாசிக்கும் ஒளியுடனும், பலத்துடன், பிறரை ஆட்சி செய்து வருவர். இந்தப் பன்னிரண்டு முக உருத்திராக்கம் மந்திரிகள், அரசியல்வாதிகள், ஆட்சியாளர்கள், வணிகர்கள், நிர்வாகிகள் போன்றோருக்கு உகந்தது. இது வியக்கத்தக்க வகையில் பயனளிக்க வல்லது.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### உருத்திராக்கம்: மந்திரம்

#### பதின்மூன்று முகம்

:மந்திரம் - ஓம் ஹரீம் நமஹ  
இது இந்திரனைக் குறிக்கும். தொழுது வேண்டியவர்களுக்கு மனிதன் விரும்பத்தக்க எல்லா சுகங்களையும் இது அளிக்கும். செல்வம், மாட்சிமை ஆகியவற்றை அளிப்பதுடன் உலகத்து ஆசைகள் அனைத்தும் இது நிறைவேற்றும். அத்துடன் அஷ்டமா சித்திகளையும் இது அளிக்க வல்லது. இதை அணிவோரை காமக்கடவுள் விரும்புவர். மகிழ்ச்சி அடைந்த காமக்கடவுள், அணிவோருக்கு உலகத்து ஆசைகள் எல்லாவற்றையும் நிறைவேற்றுவார்.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### உருத்திராக்கம்: மந்திரம்

#### பதினான்கு முகம்

:மந்திரம் - ஓம் நமஹ சிவாய  
இந்தப் பதினான்கு முகமுடைய உருத்திராக்கமே அதி உயர்ந்த விலை மதிப்பற்ற தெய்வீக மணியாகும். அதுவே தேவ மணியுமாகும். இந்த உருத்திராக்கம் அணிவோருடைய ஆறாவது புலனை விழிக்கச் செய்கிறது. அதனால் அவர் எதிர்கால நிகழ்வுகளை முன் கூட்டியே அறிகின்றார். இதை அணிவோர் தாம் எடுத்த முடிவுகளில் ஒரு போதும் தோல்வியடைவதில்லை. இதை அணிவோர் இடர்கள், துன்பங்கள், கவலைகள் எல்லாவற்றையும் கடந்து விட முடிகிறது.மேலும், அணிவோருக்குப் பாதுகாப்பையும் எல்லாச் செல்வங்களையும் இது கொடுக்கிறது.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### உருத்திராக்கம்: மந்திரம்

#### பதினைந்து முதல் இருபத்தொன்று வரை உள்ள முகங்கள்

பண்டையக் கால முனிவர்கள் இந்த உருத்திராக்க மணிகளை பூஜை மேடையில் வைக்கும்படியும் அதன் வழி முழுக் குடும்பத்திற்கும் செழிப்பைக் கொடுக்கின்றன. பகவான் உருத்திரனின் அருளைப் பெறும்படியும் அறிவுரை கூறியுள்ளனர்.  
இப்படி ஒவ்வொரு முகத்திற்கும் ஒவ்வொரு பலன் உண்டு.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### உருத்திராக்கம்: மந்திரம்

#### கௌரி சங்கர்

:மந்திரம் - ஓம் கௌரி சங்கராய நமஹ  
இயல்பாகவே ஒன்றாக இணைந்த இரு உருத்திராக்கங்கள் கௌரி சங்கர் என அழைக்கப் படுகின்றன. இது சிவனும் பார்வதியும் சேர்ந்த உருவானதாகக் கொள்ளப் படுகின்றது. இது கணவனும் மனைவியும் ஒருவரை ஒருவர் அறிந்து கொள்ள உதவுகிறது. எனவே இந்த உருத்திராக்கம் குடும்பத்தில் அமைதியும் சுகமும் விளங்க வைக்கும் சிறந்த பொருளாக கருதப்படுகிறது. கௌரி சங்கர் உருத்திராக்கத்தை ஒருவர் வழிப்படும் இடத்தில் வைத்துத் தொழுது வந்தால் அவருக்கு ஏற்படும் துன்பம், வேதனை, உலகியல் தடைகள் எல்லாம் அழிகின்றன. குடும்பத்தில் அமைதியும் மகிழ்ச்சியும் மேலோங்குகின்றன.
உருத்திராக்கத்தை 3, 4, 5, 6, எண்ணிகையில் வளையமாகக் கோர்த்து அணிவர். கழுத்தில் அணியும் மாலைகள் 27, 54, 108 என்ற கணக்கில் இருக்கும். கழுத்தில், கையில் அணியும் உருத்திராக்கம் அங்குபங்சர் போல் செயல்பட்டு பயன் அளிக்கும்.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### மந்திரமும் எண்ணும்

:"ஈசான மந்திரத்தால் சிகையில் நாற்பதும், சிரசில் ஆறும் தரிக்க,
:தற்புற மந்திரத்தால் ' செவியொன்றுக்கு ஆறு வீதம் தரிக்க;
:கண்டத்தில் அகோர மந்திரத்தால் 32 தரிக்க;
:உரத்தில் [மார்பில்] 49 அணிக;
:தோள்களில் 16ம் அணிக ;
:மதரத்து 12 ம் அணிக;
:பிரசாத மந்திரத்தால் முன்கைக்கு 8 ம்
:மார்பில் மாலையாக 108 மணிகளை அணிந்திடுக;
:இது செய்வார் கருவுட் புகார். [பிறவாமை பெறுவர்]
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### மணி அளவு

பெரும்பாலும் இப்போது பலரும் மிகச் சிறிய அளவுடைய மணிகளையே விரும்பிப் பூணுகிறார்கள். எனினும் உருத்திராக்க விசிட்டம் என்னும் நூலில் எந்த அளவு உருத்திராக்க மணி சிறப்புடையது என்று கூறப் பெற்றுள்ளது.  
:நெல்லிக்கனி அளவுள்ள மணி உத்தமமானது ;
:இலந்தைக் கனிஅளவுள்ளது மத்திமம் ;
:கடலை அளவுடையது அதமம்.  
இதனைப் பின்வரும் வெண்பா ;  
:"உத்தமமே மலகத் தின்கனிக்கொப் பானகண்டி ;
:மத்திம மாகும் இலந்தை வன்கனிக்கொப்பு
:இத்தலத்துள் நீசஞ் சணவித் திணை யென்ன வேநினைக ;
:பாசவிதம் பாற்ற நினைப் பார். "
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### செபமாலைக்குரிய மணிகள்

இரண்டு முகமுடையதும் மூன்று முகமுடையதும் செபமாலைக்கு உரியது அன்று; பத்து முகமும் பதின்மூன்று முகமும் பழுதுடையது ; மற்றனைத்தும் உத்தமம்.  
இதனைக் கூறும் பாடல்:  
:இரண்டுமுகக் கண்டிசெப மாலைக் கிசையாது
:இரண்டுடன் ஒன்றும் இசையாது - இரண்டுடனே
:பத்துமுக மும்பதின் மூன்றும் பழுது ;
:மற்றனைத்தும் உத்தம மாமென்றுணர்.
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### செபத்துக்குரிய விரல்

அங்குஷ்டத்தினால் மோட்சமும், தர்ச்சனியால் சத்துரு நாசம், மத்திமையால் பொருட்பேறும், அனாமிகையால் சாந்தியும், கனிஷ்டையால் இரட்சைணையும் .
[அங்குஷ்ட- கட்டை விரல்; தர்ச்சனி- ஆள்காட்டி விரல்; மத்திமை-நடு விரல்; அனாகிகை- மோதிர விரல் ; கனிஷ்டை- சுண்டு விரல்.]
# உருத்திராட்சம்

## உருத்திராக்கம் குறித்த சில பாடல் கருத்துக்கள்

### பொது

சிவபக்தருக்குக் உருத்திராக்க தானம் செய்வது சிறப்புடையது. உருத்திராக்கம் அணிந்தவரை பணிவதும் சிவ புண்ணியம். மேற்கண்டபவைகளைக் கூறியவை சிதம்பரம் மறையான சம்பந்தர் பாடி அருளிய 'உருத்திராக்க விசிட்டம் " என்னும் வெண்பா நூலில் கண்டனவாகும்.( திருவாடுவடுதுறை ஆதீனம் 1954- வெளியீடு.)  
அறுபத்து மூன்று நாயன்மார்களூள் ஒருவர் மூர்த்தி நாயனார். அவரைச் சுந்தரர் திருத்தொண்டர்த் தொகையில் " மும்மையால் உலகாண்ட மூர்த்திக்கும் அடியேன் " என்று துதிப்பர். தன் பொருள் "மும்மை " என்பது உருத்திராக்கம், ஜடை, திருநீறு .இந்த மூன்றையே உண்மைப் பொருள் என மதித்து வாழ்ந்தவர் மூர்த்தி நாயனார்.  
பல்லவ அரசர்களில் பெரும்பாலோர் சைவ சமயச் சார்பும் பற்றும் உடையவர்கள். இதனை அவர்கள் இயற்பெயராலும் சிறப்புப் பெயர்களானும் அறியவரும். திருநாவுக்கரசரால் சைவம் சார்ந்தவனாகிய மகேந்திரன் மகன், வாதாபி கொண்ட முதலாம் நரசிம்ம வர்மன், காஞ்சிக்கு அண்மையில் கூரம் என்ற ஊரில் வித்யாவிநீத பல்லவேசுவரக்கிருதம் என்ற சிவாலயத்தைக் கட்டினான். காஞ்சி புரத்தில் கைலாச நாதர் கோயிலைக் கட்டியவன் இராசசிம்மன் என்னும் பல்லவ அரசனின் தந்தையாகிய பரமேசுவரவர்மன் மகா பலிபுரத்தில் 'கணேசர்' கோவில் என்ற சிவாலாயத்தை அமைத்தவன்.  
இக்கோவிலில் பதினொரு வடமொழிச் சுலோங்ககள் கல் வெட்டில் இருக்கிறது. அவை அரசனுக்கும் சிவனுக்கும் பொருள் பொருந்தும் வண்ணம் சிலேடையாக உள்ளது. அதில் இரண்டாவது, ஆறாவது சுலோகங்களில் அவ்வரசன் உருத்திராக்க மணிகளாலான சிவலிங்கத்தைத் தலைமுடியாக அணிந்தவன் என்று அறிய வருகிறது. கருவறையில் சிவலிங்கத் திருமேனிக்கு மேல் உச்சியில் மேற்கட்டி இருப்பது காணலாம்; பெரும்பாலான தலங்களில் பட்டாடையால் அமைக்கப் பெற்றிருக்கும் திருவாரூரில் பூங்கோயிலில் "முத்து விதானம்" அமைந்திருந்ததாகத் திருநாவுக்கரசர் கூறுவர். இங்கு கண்ட முத்து உருத்திராக்க மணியாகவும் இருக்கலாம் ஆகவே கருவறையில் சிவலிங்கத் திருமேனிக்கு மேல் உச்சியில் அமைய வேண்டுவது 'உருத்திராக்க விதானம்' இதை உணர்ந்த திருப்பனந்தாள் மட ஸ்ரீகாசி வாசி நந்தித் தம்பிரான் சுவாமிகள் பல சிவ தலங்களில் அமைக்க உதவினார். அப்படி அமைந்தவற்றுள் திருவண்ணாமலையில் அருணாசலேசுவரர் காணலாம்.
# தமிழ் இலக்கிய விமர்சனக் கலைக்களஞ்சியம்

**தமிழ் இலக்கிய விமர்சனக் கலைக்களஞ்சியம்** என்பது தமிழ் இலக்கியம், இலக்கியப் போக்குகள், விமர்சனங்கள், விமர்சகர்கள் போன்ற பொருட் பரப்பை உள்ளடக்கிய ஒரு கலைக்களஞ்சியம் ஆகும். இது இணையத்தில் www.encyclopediatamilcriticism.com என்ற முகவரியில் உள்ளது. பயனர்கள் இதை இலவசமாகப் பயன்படுத்திக் கொள்ளலாம். இது நூல் வடிவமாகவும் வெளி வந்துள்ளது. இதை ம. வேதசகாயகுமார் சு. இராஜேந்திரன் ஆகியோர் முதன்மையாகப் பங்களித்து உருவாக்கி உள்ளனர்.
# அமெரிக்க முதற்குடிமக்கள்

தற்கால வட அமெரிக்கா, நடு அமெரிக்கா மற்றும் தென் அமெரிக்கா நாடுகளில் தோற்றம் கடந்த 400 ஆண்டுகளில் நிகழ்ந்த இனப்படுகொலைகள் நிகழ்வாகும். அவர்களுக்கு முன்பு பல்லாயிரக்கணக்கான ஆண்டுகளாக வட, தென் அமெரிக்காக்களில் பல குழுக்களை அல்லது இனங்களைச் சார்ந்த மக்கள் வாழ்ந்து வந்திருக்கிறார்கள். இவற்றில் சில பெரிய நாகரிங்களாக வளர்ச்சி பெற்றிருந்தன. இந்த மக்களே **அமெரிக்க முதற்குடிமக்கள்** அல்லது **செவ்விந்தியர்கள்** என்று அறியப்படுகிறார்கள்.  
இரண்டு கண்டங்களில் பரந்து வாழ்ந்த இந்த மக்கள் பல குழுக்களாக அல்லது நாடுகளாக வாழ்தனர். இவர்களுக்கு இடையேயான சூழலிய, மொழி, பண்பாட்டு, வரலாற்று, வாழ்விய வேறுபாடுகள் மிகப் பல. எனினும் ஐரோப்பிய அரசுகளால் தோற்கடிக்கப்பட்டு, அடக்கப்பட்ட வரலாறு இவர்கள் எல்லோருக்கும் உள்ளது. ஆசிய, ஆபிரிக்க நாடுகள் போல் அல்லாமல் இந்த நாடுகள் அல்லது இனக் குழுக்கள் என்றும் அரசியல் விடுதலை பெறவில்லை. ஐரோப்பியர்கள் ஏற்படுத்திய நாடுகளுக்குள்ளே தமது சுதந்திரத்தை, உரிமைகளை இவர்கள் நிலைநாட்ட முயற்சி செய்கிறார்கள்.
# அமெரிக்க முதற்குடிமக்கள்

## இதனையும் காண்க

- கனடாவின் முதல் குடிமக்கள்
- ஐக்கிய அமெரிக்காவிலுள்ள தொல்குடி அமெரிக்கர்
- அமெரிக்க முதற்குடிகளின் மொழிகள்
- இனுவிட்டு
- கனடா உறைவிடப் பள்ளிகள்
- 2021 கனடா பூர்வ குடிகள் உறைவிடப் பள்ளிகளில் பிணக்குழிகள் கண்டுபிடிப்பு
# அமெரிக்க முதற்குடிமக்கள் மெய்யியல்

**அமெரிக்க முதற்குடிமக்கள் மெய்யியல்** என்பது அமெரிக்க முதற்குடிமக்கள் கூறிய, எழுதிய, வெளிப்படுத்திய மெய்யியல் ஆகும். அமெரிக்க முதற்குடிமக்கள் பல்வகைப்பட்டவர்கள். எனவே அவர்கள் எல்லோரும் ஒரே மெய்யியலைக் கொண்டிருக்கவில்லை. எனினும், இவர்களின் பல மெய்யியல் கருத்துக்கள் பல ஐரோப்பிய, ஆசிய மெய்யியல் கருத்துகளில் இருந்து பல வழிகளில் வேறுபட்டவை. குறிப்பாக சொத்து, சூழலியல், முடிவெடுக்கும் முறை, ஆன்மிகம் ஆகிய துறைகளில் பல முதற்குடிக் குழுக்கள் கொண்டிருந்த மெய்யியல் மிகவும் மாறுபட்டதாகும்.
# பீட்டாபைட்டு

**பீட்டாபைட்** (*Petabyte*) என்பது அனைத்துலக முறை அலகுகளின் பீட்டா என்னும் முன்னொட்டை பைட் என்பதோடு சேர்ப்பதால் உருவானதாகும். இது கணினிகளின் தகவல் அளவு மற்றும் சேமிப்பளவைக் குறிப்பதற்காகப் பயன்படுகின்றது. பொதுவாக 1000 அல்லது 1024 டெராபைட் என்றவாறு கையாளப்படுகின்றது.  
- 1 பிபை = 1,000,000,000,000,000 பைட் = 10<sup>15</sup> பைட்.
# பீட்டாபைட்டு

## உபயோகங்கள்

பல்வேறு துறைகளில் பீட்டாபைட்டின் பயன்பாடுகள்;  
- **மென்பொருள்**: டெராடேட்டா டேட்டாபேஸ் 12 குறுக்கப்பட்ட 50 பீட்டாபைட் அளவு தரவுகளை சேமிக்கவல்லது.
- **இணையம்**: ஒவ்வொரு நாளும் கூகுள், 24 பீட்டாபைட் தரவுகளை கையாளுகிறது.
isohunt என்ற டொரண்ட் தளம் சூன் 2010-ல் 10.8 பீட்டாபைட் (அளவுள்ள?) கோப்புகளை வரிசைப்படுத்தியுள்ளது.
- **தொலைதொடரபு**: 19 பீட்டாபைட் தரவுகளை ஒவ்வொரு நாளும் AT&T கையாளுகிறது.
- **திரைப்படம்**: 'அவதார்' திரைப்படத்தின் முப்பரிமாண காட்சி உருவாக்கத்திற்கு Weta Digital-ல் 1 பீட்டாபைட் சேமிப்பகம் தேவைப்பட்டது.
# விக்கிப்பீடியா:முதற்பக்கக் கட்டுரைகள்/சூலை 11, 2010

**கொடுவாள் புலி** (*saber-toothed tiger*) என்பது அழிந்து போன ஒரு வரலாற்றுக் காலத்திற்கு முந்தைய விலங்கு ஆகும். இதன் பேரினப் பெயர் சிமிலிடான் என்பதாகும். மேல்த்தாடையின் கோரைப் பற்கள் இரண்டும் கொடுவாள் போல நீண்டு இருப்பதால் இது இப் பெயர் பெற்றது. இது புலி என்று அழைக்கப்பட்டாலும் "கொடுவாள் பூனை" எனும் பெயரே சரி. ஏனெனில் புலிகள் பாந்தரினே கிளைக்குடும்பத்தைச் சேர்ந்தவை. சிமிலோடான்களோ மாக்கைரோடான்டினோ கிளைக் குடும்பத்தைச் சேர்ந்தவை. டென்மார்க் இயற்கையியலாளர் பீட்டர் வில்லெம் லுண்ட் 1841 இல் பிரேசிலில் உள்ள சிறு நகரின் குகையில் சி.பாப்புலேட்டரின் தொல்படிமத்தை முதன் முதலாய்க் கண்டறிந்த போது தான் அதிசயிக்கத்தக்க இந்த உண்மை உறுதியானது. கி.மு. பத்தாயிரமாம் ஆண்டு வாக்கில் இவை அழிந்ததாய் அறியப்படுகிறது. பனி ஊழி முடிவினால் ஏற்பட்ட மாற்றங்கள் இவ்விலங்கின் அழிவைத் தூண்டியிருக்கலாம் என பொதுவாக நம்பப்படுகிறது.
---  
கல்வெட்டறிஞர் **கா. ம. வேங்கடராமையா** (ஏப்ரல் 4, 1912 - சனவரி 31, 1995) தமிழறிஞர். கல்வெட்டாராய்ச்சிப் புலவர், செந்தமிழ் கலாநிதி, தமிழ் மாமணி என பல பட்டங்களைப் பெற்றுள்ளார். சென்னையில், காரம்பாக்கம் என்ற சிற்றூரில் பிறந்தவர். இவருடைய தாய்மொழி தெலுங்கு. 1981 இல் தஞ்சாவூரில் தமிழ்ப் பல்கலைக்கழகம் தொடங்கப்பட்டபோது அரிய கையெழுத்து சுவடித்துறை முதல் தலைவராக பொறுப்பேற்று 5 ஆண்டுகள் பணியாற்றினார். அதன்பின் திருவனந்தபுரத்தில் உள்ள பன்னாட்டுத் திராவிட மொழியியல் கழகத்தில் பணி புரிந்தார். "தஞ்சை மராட்டிய மன்னர் கால அரசியலும் சமுதாய வாழ்க்கையும்" என்ற நூலில், தஞ்சாவூர் மராட்டியர் ஆட்சிக்குட்பட்ட சமுதாயத்துக்கு மராட்டிய மன்னர்கள் செய்த நன்மைகள், கலைச் சிறப்புகள், அக்காலத்திய பழக்க வழக்கங்கள், அரசியல் நிலைமைகள் போன்ற பலவற்றை மோடி ஆவணங்கள், கல்வெட்டுச் சான்றுகள், இலக்கியச் சான்றுகள் போன்றவற்றின் துணையுடன் ஆராய்ந்து எழுதியுள்ளார்.
# விக்கிப்பீடியா:முதற்பக்கக் கட்டுரைகள்/2009

;**டிசம்பர் 27, 2009**  
<hr>
;**டிசம்பர் 13, 2009**  
<hr>
;**நவம்பர் 30, 2009**  
<hr>
;**நவம்பர் 23, 2009**  
<hr>
;**நவம்பர் 16, 2009**  
<hr>
;**நவம்பர் 8, 2009**  
<hr>
;**நவம்பர் 1, 2009**  
<hr>
;**அக்டோபர் 25, 2009**  
<hr>
;**அக்டோபர் 18, 2009**  
<hr>  
;**அக்டோபர் 11, 2009**  
<hr>  
;**அக்டோபர் 4, 2009**  
<hr>  
;**செப்டம்பர் 27, 2009**  
<hr>  
;**செப்டம்பர் 20, 2009**  
<hr>  
;**செப்டம்பர் 13, 2009**  
<hr>  
;**ஆகத்து 30, 2009**  
<hr>  
;**ஆகத்து 16, 2009**  
<hr>  
;**ஆகத்து 9, 2009**  
<hr>  
;**சூலை 27, 2009**  
<hr>  
;**சூலை 21, 2009**  
<hr>  
;**சூலை 14, 2009**  
<hr>  
;**சூலை 6, 2009**  
<hr>  
;**சூன் 29, 2009**  
<hr>  
;**சூன் 21, 2009**  
<hr>  
;**சூன் 14, 2009**  
<hr>  
;**சூன் 7, 2009**  
<hr>  
;**மே 31, 2009**  
<hr>  
;**மே 23, 2009**  
<hr>  
;**மே 17, 2009**  
<hr>  
;**மே 10, 2009**  
<hr>  
;**மே 3, 2009**  
<hr>  
;**ஏப்ரல் 26, 2009**  
<hr>  
;**ஏப்ரல் 19, 2009**  
<hr>  
;**ஏப்ரல் 12, 2009**  
<hr>  
;**ஏப்ரல் 5, 2009**  
<hr>  
;**மார்ச் 29, 2009**  
<hr>  
;**மார்ச் 22, 2009**  
<hr>  
;**மார்ச் 15, 2009**  
<hr>  
;**மார்ச் 8, 2009**  
<hr>  
;**மார்ச் 1, 2009**  
<hr>  
;**பெப்ரவரி 22, 2009**  
<hr>
;**பெப்ரவரி 15, 2009**  
<hr>
;**பெப்ரவரி 8, 2009**  
<hr>
;**பெப்ரவரி 1, 2009**  
<hr>
;**ஜனவரி 25, 2009**  
<hr>
;**ஜனவரி 18, 2009**  
<hr>
;**ஜனவரி 11, 2009**  
<hr>
;**ஜனவரி 4, 2009**
# விக்கிப்பீடியா:உங்களுக்குத் தெரியுமா/சூலை 14, 2010

- **புனித அல்ஃபோன்சா** (படம்) இந்தியாவின் முதல் பெண் புனிதர் ஆவார்.
- காந்தியடிகளுக்குத் தமிழில் கையொப்பமிடக் கற்றுத் தந்தவர் இரட்டைமலை சீனிவாசன் ஆவார்.
- பொதுவாக எல்லா நொதிகளும் புரதங்களே என்று பலகாலமாய் நம்பப்பட்டு வந்தது. பின்னரே ரிபோசைம் எனும் நியூக்ளிக் அமிலங்களும் நொதிகளாய்ச் செயல்படுவது கண்டறியப்பட்டது.
- இராவண காவியத்தை எழுதிய புலவர் குழந்தை ஈ. வெ. இராமசாமி நாயக்கரின் கட்டளையை சிரமேற்கொண்டு இருபத்தைந்தே நாட்களில் திருக்குறள் முழுமைக்கும் உரை எழுதினார்.
- எறும்பு தின்னிகளின் இரைப்பையில் செரிமானத்திற்குதவும் ஐதரோகுளோரிக் அமிலம் சுரக்கப்படுவதில்லை. அவை தங்களின் இரையான எறும்புகளின் உடலில் உள்ள ஃபார்மிக் அமிலத்தையே செரிமானத்திற்கு நம்பி உள்ளன.
- மொகலாயர்களின் வரலாற்றை உலகறியச் செய்த அக்பர் நாமாவின் ஆசிரியர் அபுல் ஃபசல் மொகலாய இளவரசன் ஜகாங்கீர் தீட்டிய சதியால் தலைவெட்டப்பட்டுக் கொல்லப்பட்டார்.
- அதிக குளிரால் மரணமடைவோரில் ஐந்தில் ஒருவர் முரண்பாடான உடையவிழ்ப்பு என்ற நிலை ஏற்பட்டு குளிரடிக்கும் போதும் தன் உடைகளைக் களைந்து கொள்வார்.
# பரிவேடம்

**பரிவேடம் **(*halo*) என்பது பரிதியையோ நிலவையோ சுற்றிக் காணப்படும் ஒளிவட்டமாகும். இது மெல்லிய, வெண்ணிறங் கொண்ட குருள் மேகங்களில் (*cirrus clouds*) காணப்படும் பனிப்படிகங்களால் தோற்றுவிக்கப்படுகிறது. இப்படிகங்கள் சிறு அறுங்கோணப் பட்டகங்களைப் போலச் செயல்பட்டு வெண்ணிற அல்லது வண்ணப் பரிவேடத்தை உருவாக்குகின்றன. கதிரவனைச் சுற்றிக் காணப்படும் பெரிய பரிவேடத்திற்கு **அகல்வட்டம்** என்றொரு பெயரும் உண்டு (*அகல்வட்டம் பகல்மழை* என்பர்). இவ்வகை ஒளிவட்டங்கள் அரிதானவையே அல்ல; உலகின் வெவ்வேறு பகுதிகளில் வருடம் முழுவதும் இவை ஏற்படுகின்றன.
# பரிவேடம்

## 22 <sup>0</sup> பரிவேடம்

வானில் பொதுவாகத் தென்படும் பரிவேடம் **22 <sup>0</sup> பரிவேடம்** என்று அழைக்கப்படுகின்றது. ஏனெனில், இப்பரிவேடம் கதிரவனிலிருந்து (அல்லது நிலவிலிருந்து) 22 <sup>0</sup> தொலைவில் இருக்கிறது. கதிரவன், நிலவு இவ்விரண்டும் வானத்தின் 1/2 <sup>0</sup> அளவிலான பகுதியை மறைப்பவை; எனவே, 22 <sup>0</sup> அளவானது கதிரவன் அல்லது நிலவு இவற்றை விட 44 மடங்கு பெரியதாக இருக்கும்.
# பரிவேடம்

## கண் பாதுகாப்பு

அகல்வட்டத்தை நேரடியாக வெற்றுக் கண்ணாலோ, குளிர்க்கண்ணாடியினாலோ, தண்ணீரில் / கலங்கிய நீரில் எதிரொளிப்பிலோ, இன்னபிற கருவிகளைக் கொண்டோ காணக்கூடாது; சூரியன்-தொடர்பான எந்தவொரு வானியல் நிகழ்வையும் காண விரும்புவோர், போதிய பாதுகாப்பு முறைகளை அவசியம் கடைப்பிடிக்க வேண்டும்.
# பரிவேடம்

## கண் பாதுகாப்பு

### பாதுகாப்பான முறைகளுக்கு

*காண்க*.**சூரிய கிரகணங்களைப் பாதுகாப்பான முறையில் காண்பது எவ்வாறு?** கங்கணகிரகணம்
# மரண விறைப்பு (சட்டஞ்சார் மருத்துவம்)

சட்டம்சார் மருத்துவத்தில், **மரண விறைப்பு** (*Death erection*) எனப்படுவது இறப்பிற்குப் பின் ஏற்படும் ஆண்குறி விறைப்பு ஆகும். இது **இறுதி விறைப்பு** (*terminal erection* எனவும் அழைக்கப்படும். பெரும்பாலும் இது தூக்கு தண்டனை தரப்பட்ட ஆண் பிணங்களில் காணப்பட்டுள்ளது.
# மரண விறைப்பு (சட்டஞ்சார் மருத்துவம்)

## காரணம்

கயிற்று முடிச்சு சிறுமூளையில் (cerebellum) தரும் அழுத்தத்தால் இது உண்டாவதாகக் கண்டறியப்பட்டுள்ளது. ஆண்கள் மட்டுமின்றி பெண்களிலும் இது காணப்படுகிறது.
# மரண விறைப்பு (சட்டஞ்சார் மருத்துவம்)

## பிணத்தின் பிறப்புறப்பில் காணப்படும் மாற்றங்கள்

### ஆண்களில்

சிறுநீர், கோழை, சுக்கில நீர் வெளித்தள்ளல் ஆகியவற்றுடன் கூடிய முழுவதுமான ஆண்குறி விறைப்பு காணப்படும்.
# மரண விறைப்பு (சட்டஞ்சார் மருத்துவம்)

## சட்டஞ்சார் மதிப்பு

மரண விறைப்பு காணப்பட்டால் இறந்தவர் வன்முறையான மரணத்தை அடைந்துள்ளார் என ஊகித்து உணரலாம்.
# உழிஞைத் திணை

பகைவர் நாட்டின் மீது படையோடு சென்று மதிலை வளைத்துப் போரிடுவது **உழிஞைத் திணை**யாகும். இவ்வாறு போரிடும் வீரர்கள் உழிஞைக் கொடியாலான மாலையைச் சூடிக்கொண்டு போரிடுவர்.
பகைவன் ஒளிந்த அரணத்தைக் கைப்பற்ற எண்ணிய மன்னன் அம்மதிலை வளைப்பான். இவ்வாறு வளைக்குங்கால் குடை, வாள் ஆகியவற்றில் ஒன்றைப் புற வீடு விடுதலும், மதிலின் புறத்தே சென்று தங்குதலும், தோற்படை பெருக்கம் பேசுதலும், காவற்காட்டைக் கடத்தலும், கிடங்கில் போரிடுதலும், மதில்மீது ஏணி சார்த்திப் போரிடுதலும் நடைபெறும். பின்னர் மதிலின் உள்ளே குதித்து அகத்தோரை வென்று அரணம் கைப்பற்றப்படும்.  
மதிலை அழித்துக் கழுதை ஏர் கொண்டு உழுது **காவடி** விதைத்தலும் (***வரகு, எள், கொள்ளு முதலியன*** விதைத்தல்) , வாளைக்கழுவுதலும், முடிசூடிக் கொள்வதும் நடைபெறும். அகத்தோன் நிறையளிக்க அதனைப் பெற்று மதிலை அழிக்காமல் திரும்புவதும் உண்டு. ஒரு மதிலை அழித்தவுடன் மற்ற மதிலகத்துள்ளோரும் தத்தம் முரண் அவிதலும் உண்டு. இதுவே உழிஞைத் திணைஆகும்.
<blockquote>  
வெட்சி நிரை கவர்தல்; மீட்டல் கரந்தையாம்  
வட்கார் மேல் செல்வது வஞ்சி ; உட்காது  
எதிர்ஊன்றல் காஞ்சி ; எயில்காத்தல் நொச்சி  
**அது வளைத்தல் ஆகும் உழிஞை** - அதிரப்  
பொருவது தும்பையாம் ; போர்க்களத்து மிக்கோர்  
செரு வென்றது வாகையாம்  
</blockquote>புறசெய்திகளைகன் செய்திகளைக் கூறும் இந்தப் பழம்பாடல் மூலம் இத்திணையை அழகாக விளக்கலாம்.
# நொச்சித் திணை

## நொச்சிப்படலம்

மதிலை வளைத்துப் போர் செய்யும் உழிஞைத் திணை வீரர்கள் மதிலுள் புகாமல் தடுத்துப் போரிடுபவர். நொச்சித் திணை வீரராவர்.
இவர்கள் சிந்துவாரம் என்றறியப்படும் நொச்சிப் பூமாலையைச் சூடிப் போர் செய்வர்.  
:
:வெட்சி நிரை கவர்தல்; மீட்டல் கரந்தையாம்
:வட்கார் மேல் செல்வது வஞ்சி ; உட்காது
:எதிர்ஊன்றல் காஞ்சி ;**எயில்காத்தல் நொச்சி**
:அது வளைத்தல் ஆகும் உழிஞை - அதிரப்
:பொருவது தும்பையாம் ; போர்க்களத்து மிக்கோர்
:செரு வென்றது வாகையாம்
# நொச்சித் திணை

## நொச்சி திணை மற்றும் துறைகள்

நொச்சி திணை மற்றும் துறைகளை புறப்பொருள் வெண்பாமாலை சூத்திரம் பின்வருமாறு தொகுத்தளிக்கிறது:  
:நுவல் அருங் காப்பின் நொச்சி, ஏனை
:மறனுடைப் பாசி<sup>1</sup>, ஊர்ச்செரு என்றா<sup>2</sup>,
:செருவிடை வீழ்தல்<sup>3</sup>, திண் பரிமறனே<sup>4</sup>,
:எயிலது போரே<sup>5</sup>, எயில்தனை அழித்தல்<sup>6</sup>,
:அழிபடை தாங்கல்<sup>7</sup>, மகள்மறுத்து மொழிதல்<sup>8</sup>, என
:எச்சம் இன்றி எண்ணிய ஒன்பதும்
:நொச்சித் திணையும், துறையும் ஆகும்.  
இப்பாடல் கூறுவது, "நொச்சி" என்பது திணை என்றும், பின்வரும் எட்டும் நொச்சியின் துறைகள்:
1. நொச்சி
1. மறனுடைப் பாசி
1. ஊர்ச்செருதல்
1. செருவிடை வீழ்தல்
1. குதிரை மறம்
1. எயிலது போர்
1. எயில்தனை அழித்தல்
1. அழிபடை தாங்கல்
1. மகள்மறுத்து மொழிதல்
# நொச்சித் திணை

## நொச்சி திணை மற்றும் துறைகள்

### மறனுடைப் பாசி

உழிஞை வீரரோடு போரிடும் வேளையில் வீரமரணம் அடைந்து சுவர்க்கம் அடைவதினைக்குறிக்கும் திணை.
# நொச்சித் திணை

## நொச்சி திணை மற்றும் துறைகள்

### ஊர்ச்செருதல்

மதிலைச்சுற்றி அகழிகள் மதிலைப்பிடிக்க வரும் வீரர்களின் முன்னேற்றத்தை தடுக்கும் விதமாக அமைந்திருக்கும். எனவே, இவ்வகழிகளை உழிஞை வீரர்கள் அழிக்காது போரிடுவதைக்குறிக்கும் திணை.
# நொச்சித் திணை

## நொச்சி திணை மற்றும் துறைகள்

### செருவிடை வீழ்தல்

அகழிகளைக்காக்கும் நொச்சி வீரர்கள் உழிஞை வீரரோடு போராடி வெற்றி கொள்வதை குறிக்கும் திணை.
# நொச்சித் திணை

## நொச்சி திணை மற்றும் துறைகள்

### குதிரை மறம்

மதிலைக்காக்க வேண்டி பெரிய மதில்களின் மீது பாய்ந்தோடும் குதிரையின் (பரி) திரத்தைக்கூறும் திணை.
# நொச்சித் திணை

## நொச்சி திணை மற்றும் துறைகள்

### எயிலது போர்

எயில் என்பது மதிலைக்குறிக்கும். இத்திணை மதில் மீதிருந்து உழிஞை வீரர்களோடு போரிடுவதைக்குறிக்கும் திணை.
# நொச்சித் திணை

## நொச்சி திணை மற்றும் துறைகள்

### எயில்தனை அழித்தல்

மதிலைக்காக்கும் வீரர்கள் வீரமரணம் அடைந்து வானிலிருந்து தேவமகளிர் வந்து அவர்களை அழைத்து செல்வதனை குறிக்கும் திணை.
# நொச்சித் திணை

## நொச்சி திணை மற்றும் துறைகள்

### அழிபடை தாங்கல்

மதிலின் மீது கூட்டமாக வீரர்கள் இல்லாவிடினும் ஒவ்வொரு நொச்சி வீரரும் தனியே நின்று உழிஞை வீரரோடு போரிடும் பெருந்திறத்தை உரைக்கும் திணை.
# நொச்சித் திணை

## நொச்சி திணை மற்றும் துறைகள்

### மகள்மறுத்து மொழிதல்

மதிலை சுற்றியும் தன் உழிஞை வீரப்படைகளை நிறுத்திய மன்னர், நொச்சி வேந்தரின் மகளை மணமுடிக்க வேண்டுதலும், அதனை நொச்சி மன்னர் ஏற்க மறுத்தலையும் விளக்கும் திணை.  
புறத்திணைகளின் செய்திகளை கூறும் இந்தப் பழம்பாடல் மூலம் இத்திணையை அழகாக விளக்கலாம்.
# தும்பைத் திணை

இருபெரும் வேந்தர்களும் நாள் குறித்து, பொதுவிடத்தில் போர் செய்தல் **தும்பைத் திணை** ஆகும். இவ்வீரர் இரு பக்கத்தவர்களும் தும்பைப் பூமாலை சூடிப் போர் செய்வர்.  
: வெட்சி நிரை கவர்தல்; மீட்டல் கரந்தையாம்
: வட்கார் மேல் செல்வது வஞ்சி ; உட்காது
: எதிர்ஊன்றல் காஞ்சி ; எயில்காத்தல் நொச்சி
: அது வளைத்தல் ஆகும் உழிஞை - **அதிரப்**
: **பொருவது தும்பையாம்** ; போர்க்களத்து மிக்கோர்
: செரு வென்றது வாகையாம்  
புறத்திணைகளின் செய்திகளை கூறும் இந்தப் பழம்பாடல் மூலம் இத்திணையை அழகாக விளக்கலாம்.
# பொதுவியல் திணை

**பொதுவியல் திணை** புறத்திணைகள் ஒன்பதிலும் வகைப்படுத்த முடியாத பாடல்களான அறம் கூறும் பாடல்களையும், அறிவு கூறும் பாடல்களையும் உள்ளடக்கியது. புறத்திணைகளுள் வெட்சி, கரந்தைத் திணைகள் பசுக்களை கவர்தல், அவற்றை மீட்டல் எனவும், வஞ்சி, காஞ்சித் திணைகள் பகைவர் நாட்டின்மேல் படையெடுத்தல், அவர்களை நாட்டுள் விடாமல் தடுத்தல் எனவும், உழிஞை, நொச்சித்திணைகள் மதிலை வளைத்தல், அதைக் காத்தல் என அமைந்து எதிர் எதிர் திணைகளாக அமைந்திருத்தல் சிறப்புடையது. அடுத்துக் கூறப்படும்தும்பைப் போர்முறை, இடம், நாள், நேரம் குறித்துச் செய்யப்படும் அறப்போராக வீரம் விளைய நின்றது என்பது குறிப்பிடத்தக்கது. வெற்றியைப் பாராட்டுதல் வாகை என்பதோடு அமையாமல், தோற்றவர் பக்கத்தும் வீரம் வெளிப்பட போர் செய்தவர்களையும் சிறப்பித்து, பொதுவான வீரம், கொடை இவற்றைப் பேசும் பாடாண் திணை. தமிழர் நாகரிகத்திற்கு எடுத்துக் காட்டாகத் திகழ்கிறது.
# சௌரம்

சேர்ந்தகொனார்க் நகரில் கண்டெடுக்கப்பட்ட சூரிய தேவனின் சிற்பம். இடம்: புது தில்லியில் உள்ள தேசிய அருங்காட்சியகம், புது தில்லி]]
**சௌரம்** (ஆங்கிலம்: Saura; ) என்பது சூரிய தேவனை முழுமுதற் கடவுளாகக் கொண்டு வழிபடும் சமயமாகும். பேரொளி வடிவினனாக அவனை வழிபட வேண்டும் என்று கூறுவது இச்சமய கருத்தாகும். ஏனெனில் பஞ்சாங்களில் சூரியனின் சஞ்சாரத்தை வைத்துக் கணக்கிடுவதை சௌரமானம் என்றும் சந்திரனின் நிலையை வைத்துக் கணக்கிடுவதை சாந்திரமானம் என்று கூறுவார்கள். நா.கதிரை வேற்பிள்ளை தமிழ் மொழி அகராதியிலும் சௌரம் என்ற வார்த்தைக்கு சூரியன் என்று குறிப்பிடப்பட்டுள்ளது.  
தமிழகத்தில் சூரியனுக்கு உள்ள கோயில்களில் குறிப்பிடத்தகுந்தது கும்பகோணம் அருகில் உள்ள சூரியனார் கோயில் தலம் தான் ஆகும். இந்த ஆலயத்தை கட்டுவித்தவர் முதலாம் குலோத்துங்க சோழன் (பொ.ஊ. 1079-பொ.ஊ. 1120). சூரியன் "கொடிநிலை" என்ற பெயரால் அழைக்கப்பட்டதாக தொல்காப்பியத்தில் குறிக்கப்பட்டிருக்கிறது. சிலப்பதிகாரத்தில் சூரிய கோயில்களை "உச்சி கிழான் கோட்டன்கள்" என்ற பெயரால் குறிக்கப் பெறுகிறது. உலகில் எழுந்த பழமையான நூலான இருக்கு வேதத்தில் சூரிய வழிபாடு குறிக்கப் பட்டிருக்கிறது. சௌராஷ்டிரம் என்ற பரத நாட்டின் ஐம்பத்தி ஆறு நாடுகளில் ஒன்று சூரிய வழிபாட்டின் அடிப்படையில் எழுந்த பெயராகும்.  
சூரியனை குறித்த ஆதித்தியயிருதயம் பாடல் இராமாயணத்தில் உள்ளது. ஈசா வாஸ்ய உபநிடதம் சூரிய வழிபாடு குறித்த வேதத்தின் ஒரு அங்க நூல் ஆகும்.
# பிட்

**இரும** அல்லது *துணுக்கு* என்பது கணினி மற்றும் தொலைதொடர்பு இயலின் அடிப்படை தகவல் அளவு கோல். எந்த ஒரு கருவி வெறும் இரும நிலையை (binary state) வைத்து இயங்குமோ அங்கு மட்டுமே இந்த பிட் அளவுகோல் பயன்படுத்தமுடியும். உதரணத்திற்கு கணினி, எணினி, இலக்கமுறை சுற்றுபலகை ( டிஜிட்டல் சிர்கிட் போர்டு ) உபயோகிக்கும் கருவிகளில் இந்த முறையான தகவல் சேமிப்பை உபயோகிக்கலாம். ஒரு பிட் என்பது 'சுழியம்' ( 0 - zero ) அல்லது 'ஒன்று' ( 1 - one ) என்ற ஏதாவது
ஒரு இலக்கத்தை குறிக்கும். இது இரும கணக்கீடு ( binary arithmetic) முறையை சார்ந்தது ஆகும். இதை நிலைமாற்றி ( switch ) என்றும் சொல்லுவார்கள் ( 0 அல்லது 1 ).  
இந்த இரும எனப்படும் அளவுகோல் கணினி உலகில் உருவ இலக்க எனவும் குறிபிடுவர்கள். அதே போல இதனை ஏரண மதிப்பு அ.த மெய் ,பொய் ( logical value ) போலவும் பயன்படுத்துவார்கள், அதுபோல செயற்பாடு நிலைபோலவும் ( Activation State ) அதாவது on / off போல உபயோகிபர்ர்கள்.
# வரலாறு

1984ல் கிளைடே எ. ஷன்னன் ( Claude E. Shannon ) என்பவர் தன்னுடிய ஆய்வு கட்டுரை 'A mathematical theory of computation' யின் மூலம் முதன் முதலில் 'பிட்' என்ற வார்த்தையை பயன்படுத்தினர். பின்னர் கொணரத் சுசே ( Konrad Zuse ) என்பவர் முதன் முதலில் இந்த பிட் கணிதத்தை வைத்து முதல் நிரலாக்க கணினிய கண்டுபிடித்தார்.
# வரலாறு

## பல வடிவங்கள்

பிட்டை பல வடிவங்களில் உபயோகிகிரர்கள். பைடு ( 8 பிட் = 1துண்டு - byte ) , கிலோ பைடு ( 1024 பிட் = 1 கிலோ பைடு) , மெகா பைடு ( 1024 கிலோ பைடு = 1 மெகா பைடு ). கணினி தகவலை ஒரு குழுவாக செயல்படுத்தும். பெரும்பாலும் உபயோகிக்க கூடிய சில குழுக்கள்: அரை பைடு ( nibble ) , பைடு (byte), வார்த்தை ( word = 16 பிட் , 32 பிட் , 64 பிட் )
# வரலாறு

## மேற்கோள்

- C.E. Shannon, "A Mathematical Theory of Communication ", *Bell System Technical Journal*, vol. 27, pp.&nbsp;379–423, 623-656, July, October, 1948
# கௌமாரம்

**கௌமாரம்** (*Kaumaram*) முருகனை முழு முதற் கடவுளாகக் கொண்ட இந்து சமயப் பிரிவாகும். குமாரனாகிய முருகனே கடவுள். பேரின்ப வடிவினனாக அவனை வழிபட வேண்டும் என்ற சமயக் கோட்பாட்டை உடையது. முருக வழிபாடு கௌமாரம் என பெயர்பெற்றது. கௌ என்னும் சொல்லுக்கு மயில் என்ற பொருளையும் மாரம் என்ற சொல்லுக்கு சூரசம்ஹாரம் நடந்த திருச்செந்தூரில், மரமாக நின்ற சூரனை மயிலாக கொண்டதால் கௌ+மாரம் என்று வழங்கி மயில்வாகனனை கௌமாரம் எனும் வழிபாட்டு முறையை ஷண்மதங்களில் ஒன்றாக ஆதிசங்கரர் அருளினார்.  
ஷண்மதங்களாவன:
1. கணபதி வழிபாடு காணாபத்தியம்,
1. சிவ வழிபாடு சைவம்-சிவனியம்,
1. விஷ்ணு வழிபாடு வைணவம்-மாலியம்,
1. சூரிய வழிபாடு சௌரம்,
1. அம்மன் வழிபாடு சாக்தம்,
1. முருக வழிபாடு கௌமாரம். என்பவை ஆகும்.
10-ஆம் நூற்றாண்டின் பிற்பகுதியிலிருந்து, சாக்தம், காணாபத்தியம் மற்றும் கௌமாரம் பெரும்பாலும் சைவ சமயத்துடன் இணைக்கப்பட்டது.  
முருகப்பெருமான், காதல் மற்றும் போரின் தெய்வம் மற்றும் குமரன், கந்தன், கடம்பன், கார்த்திகேயன், சண்முகன், ஆறுமுகன் மற்றும் சுப்பிரமணியன் என்றும் அழைக்கப்படுகிறார். குமாரின் பெரும்பாலான பக்தர்கள் அவரின் குடும்ப உறுப்பினரான பார்வதி, சிவன் மற்றும் விநாயகரை வணங்குகிறார்கள். குமரனைப் பற்றிய முக்கியமான இறையியல் நூல்கள் சைவ ஆகம நியதியின் ஒரு பகுதியாகும். இந்த உப-பாரம்பரியம், தென்னிந்தியா, இலங்கையில் உள்ள தமிழர்கள், கன்னடர்கள், வேடர்கள் மற்றும் உலகெங்கிலும் உள்ள புலம்பெயர்ந்த தமிழ் மக்களிடையே காணப்படுகிறது. குமரன்/முருகன் மற்றும் அவரின் துணைவி வள்ளி என்ற உள்ளூர் பழங்குடியின பெண்ணின் காதல் கதை தமிழ்நாட்டில் மிகவும் பிரபலமானது.  
திருப்புகழ் கௌமாரம் பற்றிய முக்கியமான தமிழ் இலக்கியப் படைப்புகளில் ஒன்றாகும்.
# கௌமாரம்

## தமிழ் மொழியுடன் தொடர்பு

தென்னிந்திய புராணக்கதைகள் மற்றும் தமிழ் நாட்டுப்புறக் கதைகளின் படி, கார்த்திகேயா ஒரு மூத்தவராகவும், பாதுகாவலராகவும் கருதப்படுகிறார். தமிழ் மொழி கார்த்திகேயரின் ஆசியுடன் அகஸ்திய முனிவரால் நிறுவப்பட்டதாக தொன்மக் கதைகள் கூறுகின்றன. தமிழ் வம்சாவளியினர் மத்தியில் அவரது வழிபாடு பரவலாக இருப்பதால், அவர் தமிழ்க் கடவுளாகக் கருதப்படுகிறார்.
# கௌமாரம்

## கந்த புராணம்

ஸ்கந்த புராணத்தின்படி, கார்த்திகேய முருகன், சிவன் மற்றும் பார்வதியின் இரண்டாவது மகன் மற்றும் விநாயகரின் தம்பி. புராண ஆதாரங்களின்படி, அவர் சிவபெருமானின் மூன்றாவது கண்ணிலிருந்து வெளிப்படும் ஆறு தீப்பொறிகளாக அவதாரம் எடுத்தார். ஸ்கந்த புராணத்தின்படி, முருகன் பிரம்மாவைச் சிறையில் அடைத்து, விஷ்ணுவை அசுரர்களிடமிருந்து பாதுகாத்துச் சிவனுக்கு பிரணவ மந்திரத்தை உபதேசித்தார். இதனால் திரிமூர்த்திகளை விட முருகன் உயர்ந்தவராகக் கருதப்படுகிறார். முருகப் பெருமானை வழிபடுபவர்கள் கௌமாரர்கள் என்று அழைக்கப்படுகிறார்கள்.
# கௌமாரம்

## வழிபாட்டு மரபுகள்

தமிழ்நாட்டில் முருகனுக்கு ஆறு முதன்மையான கோயில்கள் உள்ளன, அவை *அறுபடைவீடுகள்* என்று அழைக்கப்படுகின்றன.  
*காவடி* நடனம் வழிபாட்டு முறைகளில் ஒன்றாகும். *அலகு குத்துதல்* கூர்மையான, உலோகத்தாலான வேல் அல்லது ஈட்டியை கடவாய் பகுதி அல்லது நாக்கில் குத்தி விரதமிருந்து முருகனை வணங்கி வரும் ஒரு வழிபாடாகும்  
தைப்பூசம் என்பது கௌமாரத்தில் கொண்டாடப்படும் ஒரு நிகழ்வு. மலேசியாவில் உள்ள முருகன் கோவிலில் இது அதிகம். மற்றொரு முக்கிய வழிபாட்டு காலம் *சஷ்டி ஆகும்*. தென்னிந்தியாவில் முதன்மையான கார்த்திகேய தெய்வங்களைக் கொண்ட கிராமங்கள் ஒன்றுகூடி ஒரு கொண்டாட்டத்திற்கு வரும் ஆறு நாட்கள் இதுவாகும். சம்பந்தப்பட்டவர்கள் அந்த காலத்திற்கு சைவ உணவைப் பின்பற்றுவதாக உறுதிமொழி எடுத்துக்கொள்கிறார்கள். ஆறு நாட்களும் கார்த்திகேயனின் வாழ்க்கை நிகழ்வுகளை சித்தரிக்கின்றன. அவரது தாய் சக்தியால் *அவருக்கு ஈட்டி சக்தி வேல்* வழங்கப்பட்ட விழாக்கள், அரக்கன் சூரபத்மனைக் கொன்றது மற்றும் அவரது திருமணம் ஆகியவை முக்கிய பகுதிகளாகும்.  
இது தவிர, கௌமாரர்களுக்கான மற்றொரு முக்கிய இடமான கர்நாடகா, அதன் சொந்த வழிபாட்டு முறையைக் கொண்டிருக்கும். அவர் முக்தி அடைந்ததாக நம்பப்படும் குமார பர்வதத்தை மலையேற்றம் செய்வது மிகவும் பாரம்பரியமான முறையில் இல்லாவிட்டாலும், தனது உயிரை விட்டுக்கொடுத்து பிரபலமானது.  
கௌமாரம் தொடர்பான சமஸ்கிருதத்தில் முதன்மையான படைப்புகள் கார்த்திகேய மற்றும் குமாரசம்பவ வரலாற்றை விவரிக்கும் ஸ்கந்த புராணம் ஆகும், இது சமஸ்கிருத அறிஞர் காளிதாஸின் கவிதை, இது "குமாரனின் உருவாக்கம்" அல்லது "மகன் / பையனின் படைப்பு" என்று மொழிபெயர்க்கப்பட்டுள்ளது.  
ஆதி சங்கரர் *கார்த்திகேயனைப் பற்றி சுப்ரமண்ய புஜங்கம்* என்ற ஒரு பகுதியை எழுதினார்.  
தமிழில், செம்மொழி நூல்களிலும், நாட்டுப்புறக் கதைகளிலும் ஏராளமான இலக்கியங்கள் காணப்படுகின்றன. ஸ்கந்த புராணம் தமிழில் மொழிபெயர்க்கப்பட்டது. செம்மொழியான தமிழ் நூல்களில் முதன்மையான பங்களிப்பாளர்களில் அருணகிரிநாதர் அடங்குவர். அவர் சிக்கலான இலக்கண வடிவங்களுடனும், ஒப்புமை மற்றும் ஓனோமடோபோயியுடனும் துதிப்பாடல்களை எழுதியுள்ளார்.  
தமிழ் நாட்டுப்புற இசையில் கார்த்திகேயரின் அழகையும் வீரத்தையும் போற்றும் பாடல்கள் உள்ளன. முக்கியமாக எழுதப்பட்ட மற்றொரு தலைப்பு, அவர் காதலித்து மணமகள் வள்ளியை மதம் மாற்றிய விதம். "காவடி சிந்து" என்று அழைக்கப்படும் ஒரு பிரத்யேக ராகம் உள்ளது, இது பொதுவாக இதுபோன்ற பாடல்களைப் பாடுவதற்குப் பயன்படுத்தப்படுகிறது. இந்த டியூன் கொண்டாட்டங்கள் மற்றும் நடனங்களுடன் தொடர்புடையது.